Winterland Ballroom

Winterland Ballroom var mellom 1967 og 1978 et konsertlokale i San Francisco i California, beliggende på hjørnet av Post Street og Steiner Street.

 Historie 
Bygningen erstattet en tidligere teaterbygning som hadde blitt reist umiddelbart etter jordskjelvet i San Francisco 1906. I sin daværende form åpnet den 29. juni 1928 med navnet New Dreamland Auditorium som en skøytebane. I løpet 1930-tallet fikk anlegget navnet Winterland og kunne konverteres til en publikumsarena med plass til  tilskuere. Den hadde også forestillinger innen opera, boksing og tennis.

Bygningen ble revet i 1985 og i dag ligger en boligbygning med utleieleiligheter på tomten.

 Konsertlokale 
Særlig på 1960-tallet ble lokalene benyttet til konserter, og fra 1971 var det utelukkende en konsertarena. Etter at Fillmore West ble lagt ned samme år, var det arrangementer i Winterland hver helg. En rekke kjente artister har opptrådt her, blant andre: Jefferson Airplane og Paul Butterfield Blues Band som åpnet stedet som konsertarena, Ike & Tina Turner, Bruce Springsteen, The Rolling Stones, The J.Geils Band, The Who, Queen, Boston, Cream, Yes, Kiss, The Doors, Jimi Hendrix, Led Zeppelin, Steppenwolf, Lynyrd Skynyrd, Styx, The Allman Brothers Band, Grateful Dead, The Band, Jethro Tull, Pink Floyd, Rush, Electric Light Orchestra, Genesis, Jefferson Airplane, Traffic, Golden Earring, Grand Funk Railroad, Humble Pie, Bob Seger and the Silver Bullet Band, Emerson, Lake & Palmer, Sha Na Na, Loggins and Messina, The Jimi Hendrix Experience, Lee Michaels, Heart, Journey, Deep Purple og Elvis Costello. 

Peter Frampton spilte inn deler av sitt fjerde beste solgte album, Frampton Comes Alive! i Winterland. Grateful Dead gjorde Winterland til sin hjemmebase, og The Band hadde sin berømte avskjedskonsert på Winterland Thanksgiving-dagen 1976. Denne konserten, hvor en rekke kjente artister, blant dem Neil Young, Eric Clapton, Bob Dylan og Joni Mitchell deltok, ble filmet av Martin Scorsese og vist på kinoer som The Last Waltz. Winterland var også arena for Sex Pistols' avskjedskonsert 14. januar 1978.

Innspillinger fra Winterland
Følgende filmer og album ble helt eller delvis innspilt på Winterland Ballroom:

Konsertfilmer
The Band – The Last Waltz
Grateful Dead – The Grateful Dead Movie, The Closing of Winterland
Kiss – Kissology Volume One: 1974–1977
Sex Pistols – The Filth and the Fury

Konsertalbum
The Allman Brothers Band – Wipe the Windows, Check the Oil, Dollar Gas
Big Brother and the Holding Company – Live at Winterland '68
Cream – Wheels of Fire, Live Cream, Live Cream Volume II, Those Were the Days
Electric Light Orchestra – Live at Winterland '76
Peter Frampton – Frampton Comes Alive!
Grateful Dead – Steal Your Face, Dick's Picks Volume 10, So Many Roads (1965-1995), The Grateful Dead Movie Soundtrack, The Closing of Winterland, Winterland: 1973: The Complete Recordings, Winterland June 1977: The Complete Recordings
Jimi Hendrix – Live at Winterland  og The Jimi Hendrix Concerts
Jefferson Airplane – Thirty Seconds Over Winterland
Bruce Springsteen – Live/1975–85
Sex Pistols – Live at Winterland 1978 (Bootleg)
The Band – The Last Waltz
Genesis – Winds on the Pier – 25. mars, 1977 (Bootleg)
Led Zeppelin – Blowup – 6. november 1969 (Bootleg)
Humble Pie – Live at Winterland
Paul Butterfield's Better Days – Live at Winterland Ballroom (1973)

 Eksterne lenker 
 Winterland Ballroom plakat på www.janisjoplin.net 
 «Grateful Dead – The Closing of Winterland (2003)»
 «SF Chronicle on Winterlands closing»
 Winterland -fotografier og fan-nettside

Kategori:Byggverk i San Francisco
Kategori:San Franciscos historie
Kategori:Skøytearenaer i USA
Kategori:Sport i California
Kategori:Konsertlokaler i USA
Kategori:Artikler i skøytesportprosjektet